Pasgebore baba in asblik gevind | Maroela Media
'n Pasgebore baba is Donderdag in 'n vullisdrom buite 'n huis in Vereeniging gevind.
Russel Meiring, woordvoerder van ER24, het gesê paramedici is omstreeks 12:00 na die huis in die Roshnee-buurt ontbied nadat die eienaar geluide uit die asblik hoor kom het.
"Paramedici het die baba in die huis in geneem en hom ondersoek. Hy was in 'n kritieke toestand en sy liggaamstemperatuur was baie laag," het hy gesê.
Paramedici het die baba op die toneel behandel en hom warm gehou, waarna hy na 'n nabygeleë provinsiale hospitaal geneem is vir mediese behandeling.
Die polisie is van die voorval ingelig en stel verder ondersoek in.
Gauteng misdaad Vereeniging
'MRK versuim om teen Julius Malema-haatspraak op te tree'
Meerderheid kiesers optimisties oor Ramaphosa
Waarom is daar nie ook n foto vd baba soos in 'n vorige berig nie, "pasgebore baba lê heelnag in motreën"?
Hierdie spul is ongelooflik. My brein wil nie rondom hierdie optredes werk nie. Ek sal dit nooit verstaan nie. Dit wys jou net hoe gevoelloos is hierdie klomp.
Ek wil net graag weet wat se tipe mens doen so iets en het geen gewete daaroor nie. Ek sal dit nooit kan verstaan nie.
Aaijaaijaai en die eienaar hoor geluide en los die baba in die asblik tot ER24 opdaag? Shame en dit het heeldag Donderdag gereen en was koud. Glo die eienaar het presies geweet watter geluide dit is wat hy hoor, daarom het hy presies geweet wie om te bel. Skande. Vir my, is die eienaar net so skuldig soos die gewetenlose ma wat haar kind in daai asblik gegooi het en die babatjie net daar los!
Sê maar net
Babatjie kan na my toe kom, baie liefde by ons, geen kindertjies nie. Smag na kinderstemmetjies. Soooooo hartseer om dit te lees. Ek kan nie verstaan hoe 'n mens 9 maande 'n lyfie binne jou het en dan is dit jou enigste uitweg? Moenie vir my vertel dis skok of verwarring nie, jy't 9maande kans om 'n ordentlike plan te maak.